Agents de la Policia Local d'Alboraia salven la vida a un home aplicant la reanimació cardiopulmonar
22 de abril de 2022

Dos agents de la Policia Local d'Alboraia van salvar la vida a un home a la platja de Port Saplaya el passat cap de setmana.

Després que entrara en parada cardiorespiratòria, el binomi policial va aplicar la reanimació cardiopulmonar (RCP) fins a l'arribada del SAMU, aconseguint que recuperara la consciència abans de ser traslladat a l'Hospital Clínic de València.

Es va cridar a una altra patrulla que comptava amb desfibril·lador extern semiautomàtic (DESA), però finalment no va ser necessària la seua utilització. Gràcies a la correcta aplicació de la RCP dels agents municipals es va poder reduir el temps en el qual l'home va estar en parada cardiorespiratòria, la qual cosa va ser vital segons els serveis sanitaris d'emergències.